BILAG

»VALLE d'ITRIA«

PGI-IT-A0604-AM04

Ansøgningsdato 24. juni 2016

ANSØGNING OM ÆNDRING AF VARESPECIFIKATIONEN

1. Regler, der finder anvendelse på ændringen

Artikel 105 i forordning (EU) nr. 1308/2013 — væsentlig ændring

2. Beskrivelse og begrundelse for ændringen

2.1. Betegnelse og vine: tilføjelse af nye vintyper

Beskrivelse: Alle kategorier af vine med den beskyttede geografiske betegnelse »Valle d'Itria«, som tidligere var nævnt i artikel 2, stk. 1 (»Bianco, herunder perlevin, mousserende vin, vin af overmodne druer og Passito, Rosso, herunder perlevin, mousserende vin af overmodne druer, Passito og Novello, Rossato, herunder perlevin og Novello«), er nu opført i varespecifikationens artikel 1 (Betegnelse og vine).

Listen over typer er også suppleret med røde og rosé mousserende vine samt en henvisning til typer med angivelse af druesort.

Listen er derfor blevet ajourført og omformuleret således:

»a) Bianco, herunder perlevin, mousserende vin, vin af overmodne druer og Passito

b) Rosso, herunder perlevin, mousserende vin, vin af overmodne druer, Passito og Novello

c) Rosato, herunder perlevin, mousserende vin og Novello

d) vin med angivelse af druesorten i overensstemmelse med artikel 2 nedenfor«.

Begrundelse: Varespecifikationen er blevet revideret, så al vin, der er produceret, konsekvent er anført i artikel 1 — Betegnelse og vine.

Medtagelsen af røde og rosé mousserende vine er begrundet i produktionsområdets traditionelle egnethed til produktion af disse vintyper, i den store interesse for markederne for nye vine, der hovedsagelig produceres af oprindelige druesorter, og i den vedvarende positive markedsudvikling for mousserende vine, i særdeleshed for de lyse røde og rosé vine, der allerede produceres i kategorien perlevin.

Denne ændring vedrører varespecifikationens artikel 1 og afsnittet »Beskrivelse af vinene« i enhedsdokumentet.

2.2. Betegnelse og vine

Beskrivelse: Den generiske reference til »most« er fjernet.

Begrundelse: I henhold til gældende EU-lovgivning må en BGB ikke være forbeholdt kategorien »most«, men udelukkende kategorien »delvist gæret druemost«, en kategori, der ikke er omfattet af denne varespecifikation.

Denne ændring vedrører varespecifikationens artikel 1 og påvirker ikke enhedsdokumentet.

2.3. Kombination af druesorter

Beskrivelse: Medtagelsen af de oprindelige druesorter Marchione, Maresco, Minutolo og Ottavianello på den liste, der er fastsat i varespecifikationens artikel 2, stk. 2, som vedrører de druesorter, der er angivet på vinetiketterne med »Valle d'Itria« IGT. Den tilhørende liste over druesorter, som kan dyrkes i de provinser, der omfatter produktionsområdet for »Valle d'Itria« IGT, som er vedlagt som bilag til varespecifikationen, er blevet ajourført.

Begrundelse for ændringen: Den foreslåede ændring er blevet mulig efter genindføring, karakterisering, registrering samt produktiv og ønologisk forbedring af mange andre lokale sorter, der hovedsagelig havde overlevet som spredte uidentificerede planter på gamle vinmarker med en enkelt vinsort i Valle d'Itria, herunder navnlig mindre naturligt forekommende sorter, der traditionelt blev dyrket i de gamle vinmarker i Apulien ved brug af den åbne beskæringsmetode, næsten altid sammen med mere udbredte sorter og andre mindre sorter. Endvidere har den nylige genindføring og forbedring af sorterne, som blev udvalgt og forbedret med hensyn til sundhed, givet de apuliske producenter nye muligheder for at etablere sig gennem lokale vine med særlige og unikke egenskaber.

— Takket være det høje syreindhold og de aromatiske komponenter er Marchione-sorten velegnet til fremstilling af tørre vine og mousserende vine, hvor den blandes for at øge/differentiere den aromatiske kompleksitet og forbedre de organoleptiske egenskaber, som kendetegner hvidvin fra Valle d'Itria.

— Maresco-sorten har et højt sukkerindhold og et højt syreindhold, som gør den velegnet til mousserende vin.

— Ottavianello-sorten har fremragende fysiske egenskaber og er derfor egnet til fremstilling af både rødvine og rosévine, herunder perlevin og mousserende vin, der giver lettere, drikkeklare vine.

— Minutolo-sortens syrlighed og aroma gør den til et ideelt grundlag for fremstilling af mousserende vine og specialvine. Den nylige genopdagelse og genindføring af Minutolo-sorten, som blev udvalgt og forbedret med hensyn til sundhed, har givet de apuliske producenter nye muligheder for at etablere sig på markedet for lokale hvidvine. Det grundlæggende arbejde med forbedring af mindre oprindelige sorter med hensyn til plantesundhed, identifikation af formodede kloner og de efterfølgende certificeringsprocesser samt egnethedsanalyser ved hjælp af mikrovinfremstilling blev gennemført af »Basile Caramia« (center for landbrugsforskning, -forsøg og -uddannelse (CRSFA)) i Locorotondo.

Denne ændring vedrører varespecifikationens artikel 2 og afsnittet »Beskrivelse af vinene« i enhedsdokumentet.

2.4. Tilknytning til det geografiske område

Beskrivelse af ændring af varespecifikationen og enhedsdokumentet: Der er tilføjet en beskrivelse af tilknytningen til miljøet med en beskrivelse efter produktkategori. Der er også tilføjet yderligere oplysninger om det geografiske område, der er relevant for tilknytningen, kvaliteten, omdømmet eller andre egenskaber, der kan tilskrives denne geografiske oprindelse og årsagssammenhængen mellem disse elementer. Der er givet forklaringer vedrørende grundlaget for den geografiske betegnelse i forhold til produkternes specifikke kvalitet, omdømme og egenskaber.

Begrundelse: Specifikationen skal bringes i overensstemmelse med gældende lovkrav.

Denne ændring vedrører varespecifikationens artikel 8 og afsnittet »Tilknytning til det geografiske område« i enhedsdokumentet.

2.5. Kontrolorgan

Beskrivelse: Formel ændring af varespecifikationen for at ajourføre den retlige henvisning: Ordlyden »Artikel 13 i lovdekret nr. 61/2010« er erstattet med »Artikel 64 i lov nr. 238/2016«. Bilag 2 til det tekniske dossier er ligeledes blevet ajourført tilsvarende.

Denne ændring vedrører varespecifikationens artikel 9 og påvirker ikke enhedsdokumentet.

2.6. Standarder for vindyrkning

Beskrivelse: Stk. 4: »De druer, der anvendes til fremstilling af perlevin og mousserende vin, kan undtagelsesvis give et naturligt minimumsalkoholindhold udtrykt i volumen, der er 0,5 % lavere«, affattes som følger: »De druer, der anvendes til fremstilling af perlevin og mousserende vin skal give et naturligt minimumsalkoholindhold udtrykt i volumen på 9,5 %«.

Begrundelse for ændringen: Det naturlige minimumsalkoholindhold udtrykt i volumen er angivet til 9,5 % for perlevin og mousserende vin. Dermed elimineres muligheden for en reduktion på 0,5 % som en undtagelse. Formålet er at give producenterne klare instrukser.

Denne ændring vedrører varespecifikationens artikel 4 og påvirker ikke enhedsdokumentet.

2.7. Standarder for vinfremstilling

Sidste afsnit i stk. 5 udgår: »Dette berører ikke den undtagelse, der er fastsat i den gældende lovgivning, hvor der tillades vinfremstilling uden for det afgrænsede produktionsområde indtil 31. december 2012«.

Begrundelse: Der er tale om en formel ændring begrundet i ophævelsen af den undtagelsesbestemmelse, der er fastsat i artikel 6 i Kommissionens forordning (EF) nr. 607/2009 (1), da den ikke længere er gyldig.

Denne ændring vedrører varespecifikationens artikel 5 og påvirker ikke enhedsdokumentet.

2.8. Egenskaber ved forbrug

1. For vinen »Valle d'Itria« Rosso Frizzante er ordet »lyserød« erstattet med »rød« i farvebeskrivelsen.

Begrundelse for ændringen: Formel rettelse af en trykfejl for at opnå konsistens med egenskaberne ved forbrug med hensyn til farven på vinen »Valle d'Itria« Rosso Frizzante.

2. For »Valle d'Itria« Rosso- og Bianco-vine af overmodne druer er det minimale faktiske alkoholindhold udtrykt i volumen ændret fra »11,0 %« til »12,0 %«.

Begrundelse for ændringen: At bringe specifikationen i overensstemmelse med de værdier, der er fastsat i de gældende regler for kategori 16) »Vin af overmodne druer«, jf. del II i bilag VII til forordning (EU) nr. 1308/2013.

3. Der er tilføjet egenskaber ved forbrug for »Valle d'Itria« Rosso Spumante- og Rosato Spumante-vine.

Begrundelse for ændringen: Da rødvine og rosévine er føjet til kategorien for mousserende vine, som allerede var omfattet af Valle d'Itria IGT-betegnelsen, skal de relevante deskriptorer også tilføjes.

4. For »Valle d'Itria« Rosso Frizzante- og Rosato Frizzante-vine er det minimale samlede alkoholindhold udtrykt i volumen ændret fra »9,5 %« til »10,5 %«.

Begrundelse for ændringen: Stigningen er i overensstemmelse med de faktisk målte værdier for disse vine i Valle d'Itria IGT-produktionsområdet. Formålet er derfor at fremhæve disses vines kvalitetsniveau.

5. For »Valle d'Itria« Rosso Novello-vine er der føjet en værdi på »5,0 g/l« for det minimale totale syreindhold til egenskaber ved forbrug.

Begrundelse for ændringen: Der er tale om en formel ændring. Ovennævnte værdi var ikke omfattet af den tidligere varespecifikation og er derfor blevet tilføjet.

Denne ændring vedrører varespecifikationens artikel 6 og afsnittet »Beskrivelse af vinene« i enhedsdokumentet.

ENHEDSDOKUMENT

1. Betegnelse

Valle d'Itria

2. Type geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

4. Mousserende vin

8. Perlevin

16. Vin af overmodne druer

4. Beskrivelse af vinen/vinene

»Valle d'Itria« BGB Bianco-vin (1), herunder med angivelse af druesort

Farve: strågul af varierende intensitet, eventuelt med grønlige nuancer af varierende intensitet.

Aroma: behagelig, delikat, frugtagtig, ofte med noter af hvid frugt, eventuelt med citrus- eller blomsteraroma, der varierer afhængigt af de anvendte druesorter.

Smag: frisk, fra tør til halvtør.

Totalt minimumsalkoholindhold udtrykt i volumen: 10,5 %

Minimumsindhold af sukkerfrit ekstrakt: 15,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Bianco-vin af overmodne druer (16), herunder med angivelse af druesort

Farve: fra strågul til gylden.

Aroma: karakteristisk, delikat, langvarig og undertiden med aroma af moden lys frugt, kandiseret frugt eller andre typiske noter med varierende intensitet afhængigt af de anvendte druesorter.

Smag: fra tør til sød, karakteristisk, harmonisk.

Totalt minimumsalkoholindhold udtrykt i volumen: 15,0 %

Minimumsindhold af sukkerfrit ekstrakt: 22,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 12 Totalt syreindhold, minimum 4 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« IGT Bianco-perlevin (8), herunder med angivelse af druesort

Skum: fint og flygtigt.

Farve: strågul med varierende intensitet, undertiden med grønlige nuancer af varierende intensitet afhængigt af de anvendte druesorter.

Aroma: delikat og frugtagtig, ofte med aromaer af hvid frugt, undertiden med citrus- eller blomsteraroma, der varierer afhængigt af de anvendte druesorter.

Smag: fra tør til halvsød, harmonisk.

Totalt minimumsalkoholindhold udtrykt i volumen: 9,5 %

Minimumsindhold af sukkerfrit ekstrakt: 15,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Bianco »Passito«-vin (1), herunder med angivelse af druesort

Farve: fra strågul til gylden.

Aroma: karakteristisk, delikat, vedvarende, delikate modne frugter, undertiden med noter af honning og abrikos, der varierer afhængigt af de anvendte druesorter.

Smag: fra tør til sød, karakteristisk, harmonisk.

Totalt minimumsalkoholindhold udtrykt i volumen: 15,0 %

Minimumsindhold af sukkerfrit ekstrakt: 22,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 11 Totalt syreindhold, minimum 4 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Bianco Spumante-perlevin (4), herunder med angivelse af druesort

Skum: fint og langvarigt.

Farve: strågul af varierende intensitet, eventuelt med gyldne nuancer.

Aroma: sødlig, kompleks aroma af modnet frugt, undertiden med noter af hvide blomster eller citrusfrugter, afhængigt af de anvendte druesorter, og med de typiske noter af sekundær gæring.

Smag: frisk, fyldig, fin, harmonisk i retning mod halvsød.

Totalt minimumsalkoholindhold udtrykt i volumen: 9,5 %

Minimumsindhold af sukkerfrit ekstrakt: 14,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Rosso-vin (1), herunder med angivelse af druesort

Farve: rubinrød til dybrød.

Aroma: behagelig, karakteristisk aroma af rød frugt, eventuelt med krydrede noter som følge af ældning.

Smag: fra tør til halvsød, harmonisk.

Totalt minimumsalkoholindhold udtrykt i volumen: 11,5 %

Minimumsindhold af sukkerfrit ekstrakt: 20,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Rosso Spumante-perlevin (4)

Skum: fint og langvarigt.

Farve: rød af varierende intensitet.

Aroma: delikat, frugtagtig, ofte med aromaer af moden rød frugt og med typiske noter af sekundær gæring.

Smag: fra tør til halvsød, harmonisk.

Totalt minimumsalkoholindhold udtrykt i volumen: 11,0 %

Minimumsindhold af sukkerfrit ekstrakt: 15,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5,0 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Rosso-vin af overmodne druer (16), herunder med angivelse af druesort

Farve: rubinrød i retning af granatrød med alderen.

Aroma: karakteristisk, delikat og vedvarende aroma af rød frugt, undertiden af marmelade, eventuelt med krydrede noter med alderen.

Smag: fra sød til tør, typisk, harmonisk.

Totalt minimumsalkoholindhold udtrykt i volumen: 15,0 %

Minimumsindhold af sukkerfrit ekstrakt: 24,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 12 Totalt syreindhold, minimum 4 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Rosso Frizzante-perlevin (8), herunder med angivelse af druesort

Skum: fint og flygtigt.

Farve: rød af varierende intensitet.

Aroma: delikat, frugtagtig, aroma af modne frugter, undertiden rød frugt og andre typiske noter, afhængigt af de anvendte druesorter.

Smag: fra tør til halvsød, harmonisk.

Totalt minimumsalkoholindhold udtrykt i volumen: 10,5 %

Minimumsindhold af sukkerfrit ekstrakt: 15,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Rosso Novello-vin, herunder med angivelse af druesort

Farve: rubinrød af varierende intensitet.

Aroma: intens, behagelig og undertiden med karakteristiske aromaer af røde frugter og noter fra kulstofudblødningen, typiske aromaer af de anvendte druesorter.

Smag: fra tør til halvtør, karakteristisk.

Totalt minimumsalkoholindhold udtrykt i volumen: 11,0 %

Minimumsindhold af sukkerfrit ekstrakt: 16,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Rosso Passito-vin, herunder med angivelse af druesort

Farve: rubinrød i retning af granatrød med alderen.

Aroma: karakteristisk, delikat, langvarig og undertiden med aroma af moden rød frugt eller marmelade og med typiske noter afhængigt af de anvendte druesorter.

Smag: fra sød til tør, typisk, harmonisk.

Totalt minimumsalkoholindhold udtrykt i volumen: 15,0 %

Minimumsindhold af sukkerfrit ekstrakt: 24,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 11 Totalt syreindhold, minimum 4 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Rosato-vin, herunder med angivelse af druesort

Farve: lyserød af varierende intensitet.

Aroma: karakteristisk, frugtagtig, ofte med aroma af rød frugt.

Smag: fra tør til halvsød, harmonisk.

Totalt minimumsalkoholindhold udtrykt i volumen: 11,0 %

Minimumsindhold af sukkerfrit ekstrakt: 16,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Rosato Spumante mousserende vin (4)

Skum: fint og langvarigt.

raffineret og intens.

lyserød af varierende intensitet.

Aroma: delikat, frugtagtig, undertiden med aromaer af rød frugt, med typiske noter af sekundær gæring.

Smag: fra tør til halvsød, harmonisk, karakteristisk.

Totalt minimumsalkoholindhold udtrykt i volumen: 11,0 %

Minimumsindhold af sukkerfrit ekstrakt: 15,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5,0 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Rosato Frizzante-perlevin (8), herunder med angivelse af druesort

Skum: fint og flygtigt.

Farve: lyserød af varierende intensitet.

Aroma: delikat, frugtagtig, ofte med aroma af rød frugt.

Smag: fra tør til halvsød, harmonisk, karakteristisk.

Totalt minimumsalkoholindhold udtrykt i volumen: 10,5 %

Minimumsindhold af sukkerfrit ekstrakt: 15,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

»Valle d'Itria« BGB Rosato Novello-vin, herunder med angivelse af druesort

Farve: lyserød af varierende intensitet.

Aroma: karakteristisk, frugtagtig, under tiden med aroma af rød frugt, med noter fra kulstofudblødningen, typisk aroma af de anvendte druesorter.

Smag: fra tør til halvsød, harmonisk.

Totalt minimumsalkoholindhold udtrykt i volumen: 11,0 %

Minimumsindhold af sukkerfrit ekstrakt: 14,0 g/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

I de tilfælde, hvor værdierne ikke er angivet, gælder de grænseværdier, der er fastsat i national lovgivning og EU-lovgivning.

5. Vinfremstillingsmetoder

a) Væsentlige ønologiske fremgangsmåder

Ingen.

b) Maksimumsudbytter

»Valle d'Itria« IGT Bianco-, Rosso- og Rosato-vine, herunder med angivelse af druesort.

22 000 kg druer pr. hektar

»Valle d'Itria« IGT Bianco-, Rosso- og Rosato-vine, herunder med angivelse af druesort.

176 hl pr. hektar

»Valle d'Itria« IGT Bianco-, Rosso- og Rosato-vine af overmodne druer, herunder med angivelse af druesort.

22 000 kg druer pr. hektar

»Valle d'Itria« IGT Bianco-, Rosso- og Rosato-vine af overmodne druer, herunder med angivelse af druesort.

110 hl pr. hektar.

6. Afgrænsning af det geografiske område

Produktionsområdet for druer, der kan anvendes til vin med den geografiske betegnelse »Valle d'Itria«, omfatter det samlede område af kommunerne Alberobello og Locorotondo i provinsen Bari, Ceglie Messapica, Cisternino, Fasano og Ostuni i provinsen Brindisi og Crispiano og Martina Franca i provinsen Taranto.

7. Primære druesorter

Marchione B.

Maresco B.

Minutolo B.

Ottavianello N.

Barbera N.

Aleatico N.

Aglianico N. — Ellenica

Bombino Bianco B. — Bombino

Bombino Nero N. — Bombino

Cabernet Franc N. — Cabernet

Cabernet Sauvignon N. — Cabernet

Chardonnay B.

Falanghina B.

Fiano B.

Greco B.

Greco Bianco B. — Greco

Lambrusco Maestri N. — Lambrusco

Malbech N.

Malvasia Nera di Brindisi N. — Malvasia

Malvasia Nera di Lecce N. — Malvasia

Merlot N.

Montonico Bianco B. — Montonico

Moscatello Selvatico B.

Negro Amaro N. — Negroamaro

Pampanuto B. — Verdeca

Moscato Bianco B. — Moscato

Negroamaro Precoce N.

Notardomenico N.

Petit Verdot N

Pinot Bianco B. — Pinot

Pinot Grigio — Pinot

Pinot Nero N. — Pinot

Primitivo N. — Zinfadel

Refosco dal Peduncolo Rosso N. — Refosco

Riesling Italico B. — Riesling

Sangiovese N. — Sangioveto

Sauvignon B. — Sauvignon Blanc

Semillon B.

Susumaniello N. — Sussumariello

Sylvaner Verde B. — Silvaner

Syrah N. — Shiraz

Uva di Troia N. — Nero di Troia

Verdeca B.

Verdicchio Bianco B. — Verdicchio

Vermentino B. — Favorita B.

Manzoni Bianco B. — Incrocio Manzoni 6.0.13 B.

Aglianicone N.

Bianco d’Alessano B.

Malvasia Bianca Lunga B. — Malvasia

Malvasia Nera di Basilicata N. — Malvasia

Montepulciano N.

Piedirosso N. — Palombina

Piedirosso N. — Per' e Palummo

Piedirosso N. — Piede di Colombo

Piedirosso N. — Piede di Palumbo

Traminer Aromatico Rs. — Gewürztraminer

Trebbiano Toscano B. — Trebbiano

Cococciola B.

Greco Nero N. — Greco

Grillo B.

Lacrima N.

Malvasia Bianca B. — Malvasia

Mostosa B.

Trebbiano Giallo B. — Trebbiano

Asprino Bianco B. — Asprinio

Antinello B.

Somarello Rosso N.

Riesling Renano B. — Riesling

Francavidda B. — Francavilla

Impigno B.

Malvasia Bianca di Candia B. — Malvasia

8. Tilknytning til det geografiske område

A) »Valle d'Itria« IGT-vine — Oplysninger om det geografiske område.

Naturlige faktorer, der har relevans for tilknytningen

Det geografiske område, der er defineret i varespecifikationen, betegnes »Valle d'Itria«, som er en del af det større område »Murgia dei Trulli«. På kortet er området placeret i den sydøstlige del af provinsen Bari. Med hensyn til jordbundsforholdene består jorden af klassisk rødjord, der er dannet efter opløsning af kalksten, som er de uopløselige rester, der består af oxider og hydroxider af jern og aluminium. Jordbunden er rig på kalium og har et forholdsvis lavt indhold af organisk materiale. Den udgør således et substrat, der er ideelt til dyrkning af druesorter, der anvendes til fremstilling af hvidvin af høj kvalitet. Forekomsten af ler og siltblandet svær lerjord giver en høj koncentration af klippemateriale og sten, som udgør ca. 60 % af de samlede bestanddele. De arealer, der er beplantet med vinstokke, ligger i en højde på mellem 280 og 418 m over havets overflade og med et højdeinterval på 138 m. Skråningerne er lette og vender overvejende mod sydøst. Klimaet er varmt og tørt med meget skiftende nedbørsforhold. Nogle år varierer nedbørsmængden fra 400 mm til 800 mm, hvoraf ca. 70 % falder om efteråret og vinteren. I løbet af vinens vækstperiode, som løber fra april til september, er nedbørsmængden meget lav, ca. 300 mm. Somre uden regn er ikke usædvanlige. Vejrmålinger over flere år påviser høje gennemsnitstemperaturer, som sjældent overstiger 30 °C eller falder til under 0 °C. I løbet af sommerperioden falder minimumstemperaturen sjældent under 18 °C.

Menneskelige faktorer, der er relevante for tilknytningen. Faktorer, som er afgørende for vinens specifikke egenskaber, er druesort og miljø, hvor sidstnævnte forstås i forhold til både natur (klima og jordbund) og mennesker (traditioner, teknikker, færdigheder). De menneskelige faktorer i produktionsområdet, der har været med til at påvirke vinens karakter, er derfor af overordentlig stor betydning. Det område, hvor »Valle d'Itria«-vine produceres, udgøres af et landbrugslandskab, der er kendetegnet ved formuldede rester af eg og steneg blandet med områdets spontane middelhavsvegetation, der udgjorde områdets naturlige vegetation, inden mennesker bosatte sig i området. Der er sket omfattende forandringer af området i løbet af århundrederne, siden det blev befolket, som skete i perioden for de messapiske og peuketiske populationer. I dag er landskaberne kendetegnet ved typiske, elegante og lige stendiger, der afgrænser og understøtter landbrugsarealerne, hvor der i tidens løb er blevet etableret vinmarker, og hvor der i dag produceres vine, som er omfattet af denne varespecifikation. Sten indgår i en symbiose med vinstokkene og er en integreret del af Valle d'Itria, som visuelt præges af de berømte »Trulli-huse«. Menneskelige faktorer har igennem hele historien spillet en særlig rolle i den præcise definition af følgende tekniske aspekter af produktionen:

— Kombinationen af sorterne på vinmarkerne. De druesorter, der er egnede til fremstilling af den pågældende vin, er dem, der traditionelt altid har været dyrket i det geografiske område.

— Espalieringssystemer, beplantningsafstande og beskæringsmetoder. Der er også tale om traditionelle elementer, der har til formål at sikre, at vinstokkene arrangeres på den bedst mulige måde, så det bliver lettere at arbejde med afgrøderne, og bladmassen får optimale forhold. På den måde opnås en velegnet og veleksponeret bladoverflade, så vinproduktionen holdes inden for de grænser, der er fastsat i specifikationen. De espalieringssystemer, der i overvejende grad anvendes i området, er gobeletmetoden, den modificerede gobeletmetode og det lodrette espalier: Det første system tegner sig for 20 % af det samlede område, det andet for 50 %, og det tredje for 30 %.

De anvendte beskæringsmetoder er følgende: Kort beskæring ved gobeletmetoden (beskæringen udføres med snit, der lader to sporer med tre eller fire knopper for hver to eller tre grene sidde tilbage) og den blandede beskæring ved den modificerede gobeletmetode samt det lodrette espalier (spore og stok med ca. 8-10 knopper). Vinen fremstilles ved hjælp af traditionelle metoder, der har været anvendt i området i mange år til fremstilling af ikke-mousserende vin, som differentierer den markant fra mousserende vin, som skal være fremstillet ved naturlig sekundær gæring. I disse år har vindyrkningen fået et kraftigt løft i kraft af de aktiviteter, der udføres af forskningscentret CRSFA (Centro di Ricerche Sperimentazione e Formazione in Agricoltura, center for landbrugsforskning, -forsøg og -uddannelse), som er beliggende midt i området. I flere årtier har dette center spillet en central rolle i forbindelse med udvælgelse og udvikling af aflæggere, og centret har medvirket til at forbedre mindre oprindelige sorter. Uddannelsesaktiviteter, der er rettet mod unge landmænd og vinavlere, er også vigtige, ikke mindst på grund af den historiske betydning, som »Basile Caramia« i Locorotondo har haft som et af meget få centre i Italien med speciale inden for vindyrkning og ønologi. Dette center har uddannet de fleste af områdets ønologer og mange vinavlere.

B) Nærmere oplysninger om produktets kvalitet eller egenskaber, der i det væsentlige eller udelukkende kan tilskrives det geografiske område.

Alle de forskellige kategorier og typer af »Valle d'Itria« IGT-vine er kendetegnet ved afbalancerede kemiske og fysiske egenskaber, og deres smag og aroma afspejler de typiske aromaer fra de anvendte druesorter.

Disse organoleptiske og analytiske egenskaber kan direkte tilskrives de forekomster af kalk og ler, som vinmarkerne vokser i, sammen med de særligt gunstige land- og klimaforhold. Disse jordarter fremmer en syntese af aromatiske stoffer, der bidrager til vinens aromatiske kvalitet, druernes sukkerkoncentration og dermed de fremtidige vines potentielle alkoholstyrke. Forekomsten af ler og siltblandet svær lerjord giver en høj koncentration af klippemateriale og sten, som i mange tilfælde udgør ca. 60 % af de samlede bestanddele. Denne egenskab sørger for et effektivt dræn for overskudsvand, så virkningen af infektion med skimmelsvamp på plantematerialet og på selve druerne reduceres.

De arealer, hvor der er plantet vinstokke, ligger i en højde på mellem 280 og 418 m over havets overflade. Det store højdeinterval, de svagt hældende skråninger, overvejende mod sydøst, og den betydelige temperaturforskel mellem dag og nat med moderate temperaturer i modningsperioden skaber ideelle betingelser for produktion af en vin med fylde, struktur og god aromatisk intensitet.

I særdeleshed har vine i kategori 1 en typisk frugtagtig profil med en aroma af røde frugter for rødvinenes vedkommende eller med noter af citrusfrugter, honning eller hvide blomster for hvidvinenes vedkommende. De har dog altid en god balance mellem syrligt indhold og sukker.

Rosévinene har undertiden udprægede noter af modne røde frugter eller marmelade og typiske noter af de anvendte druesorter.

Novello-vinene har en rubinrød eller lyserød farve af varierende intensitet. De har en frugtagtig aroma undertiden af rød frugt og med noter fra kulstofudblødningen og med den typiske aroma af de anvendte druesorter. Smagen strækker sig fra tør til medium tør med god syre og primære aromaer, der opstår, når man går efter at plukke de sorte druer en smule tidligere end nødvendigt.

Passito-vinene er kendetegnet ved en sød til tør smag, som dog altid er harmonisk. De har en karakteristisk, delikat og vedvarende aroma, undertiden af moden rød frugt i de røde vine, eller en antydning af marmelade fremstillet af modne frugter, undertiden med noter af honning og abrikos i de hvide vine. De har en god alkoholstyrke og er rige på ekstrakter, idet druerne får lov at blive siddende og tørre på planten i solen og vinden, eller de får lov at tørre ved ophængning eller anbringelse på riste på kølige og velventilerede steder.

De mousserende vine i kategori 4 har på tværs af de forskellige typer en farve, der spænder fra strågul af varierende intensitet, eventuelt med gyldne nuancer, til lyserød med varierende intensitet og en delikat og frugtagtig aroma, undertiden af rød frugt eller med noter af hvide blomster eller citrus og typiske noter fra den sekundære gæring. Smagen er harmonisk og strækker sig fra tør til halvsød. De produceres hovedsagelig af druer, der er dyrket i områder, som er køligere og mindre udsat for solen. Derved opnår de en højere surhedsgrad i druerne og en højere grad af friskhed i vinen. Desuden sikrer de rette jordbundsforhold og det høje kaliumindhold et ideelt sukkerindhold.

Perlevinene i kategori 8 har en strågul farve med varierende intensitet, undertiden med grønlige nuancer af varierende intensitet afhængigt af de anvendte druesorter. Aromaen er delikat og frugtagtig og ofte af hvid frugt, undertiden med citrus- eller blomsteraroma, der varierer afhængigt af de anvendte druesorter. Smagen går fra tør til halvsød og er harmonisk og frugtagtig med en aroma af moden frugt eller rød frugt. Disse vine udtrykker også en friskhed fra den syreholdige jord, der er rig på kalium, og de gunstige klimaforhold. Denne kategori har sin oprindelse i den gamle tradition for aftapning af vin i flasker fra den sidste høst allerede i slutningen af oktober, mens den stadig indeholder ugæret restsukker. Da vinene er aftappet uden forudgående filtrering, har de kun undergået en naturlig bundfældning — de har bevaret den del af gæren, der stadig var aktiv. Under sådanne forhold sker der en sekundær gæring på flasken, hvor der dannes kuldioxid, så vinene bliver mousserende.

De vine, der er fremstillet af overmodne druer (kategori 16), fremstilles af druer dyrket på de bakkede områder, der er mest udsat for sol og vind. Her har der i lang tid været en udbredt praksis med at efterlade de sundeste druer til modning på planten, hvilket giver mulighed for at opnå sødere, varmere og blidere vine takket være det varme tørre klima. Jordbunds- og klimaforholdene er medvirkende til, at disse vine har en fin aroma af røde frugter, undertiden af marmelade, eventuelt med krydrede noter, efterhånden som vinen modner. Hvidvinene har aromaer af modne hvide frugter eller kandiserede frugter, hvilket giver en god balance mellem syreindhold og sukker.

En beskrivelse af årsagssammenhængen mellem de oplysninger, som er nævnt i henholdsvis litra A) og B).

Det bakkede terræn og de sydøstvendte skråninger bidrager til at skabe et miljø, der er godt ventileret og solrigt, og hvor vandet drænes naturligt bort fra jorden. Det er et miljø, der er særligt velegnet til dyrkning af »Valle d'Itria« IGT-vine.

Jordbundsforholdene og den kemiske og fysiske struktur har afgørende betydning for vinens fysiologi og er med til at skabe de fysiske, kemiske og organoleptiske egenskaber ved »Valle d'Itria«-vine.

Det varme og tørre klima i produktionsområdet er kendetegnet ved lave nedbørsmængder. Den sparsomme nedbør om sommeren og udtørringen i juli og august efterfulgt af mange solskinstimer helt ind i september og oktober giver druerne mulighed for langsomt og fuldstændigt at modne og bidrager til de karakteristiske kvaliteter ved »Valle d'Itria«-vinene.

Landbefolkningens livlige aktivitet har spillet en afgørende rolle for etableringen af områdets vindyrkningsarealer. I Magna Graeca-perioden havde de apuliske vine et godt omdømme blandt de handlende. Navnlig i den centrale del af Apulien omkring den græske og senere romerske koloni Gnatia, som også omfattede området Valle d'Itria, var der en særlig vintradition, hvor anvendelsen af Bianco d'Alessano-druesorten var udbredt. I forbindelse med arkæologiske undersøgelser har man fundet beholdere i forskellige havne i regionen, som blev brugt til opbevaring af vin, som derefter blev fyldt over i amforaer, der kunne sendes til destinationer i hele Middelhavsområdet.

Ordet »mir«, der er dialekt og udelukkende anvendes i Apulien, er et tegn på en oprindelig vinavlercivilisation. Ordet blev oversat som »merum« af de latinske folkeslag, som betegnede en ægte, reel og enkel vin, mens de forbeholdt udtrykket »vinum« til andre vintyper. Derfor blev ordet »mir« allerede brugt af de apuliske folk iapygianere og messapianere, som slog sig ned i den sydlige del af Apulien i det 11. århundrede f.Kr. Vinfremstillingens historie i Apulien går tusinder af år tilbage i området, hvilket er dokumenteret ved talrige dokumenter. Historien er et bevis på den tætte tilknytning og det tætte samspil mellem de menneskelige faktorer og de kvalitative karakteristika ved »Valle d'Itria«-vine. Historien viser, hvordan menneskets aktiviteter i det pågældende område gennem århundreder har ført til overleveringen af de traditionelle vindyrkningsmetoder og ønologiske teknikker, som er blevet forbedret og forfinet i moderne tid takket være videnskabelige og teknologiske fremskridt, med henblik på at skabe de velkendte »Valle d'Itria«-vine.

9. Vigtige yderligere betingelser

—

Link til varespecifikationen

https://www.politicheagricole.it/flex/cm/pages/ServeBLOB.php/L/IT/IDPagina/13251.

(1) Kommissionens forordning (EF) nr. 607/2009 af 14. juli 2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter (EUT L 193 af 24.7.2009, s. 60).